钦定古今图书集成/明伦汇编/闺媛典/第016卷 > 虡美人六首 前人
## 钦定古今图书集成/明伦汇编/闺媛典/第016卷 > 虡美人六首 前人

晓莺啼破相思梦，帘卷金泥凤。宿妆犹在酒初醒，翠
翘慵整倚云屏，转娉婷，香檀细画侵桃脸，罗袂轻
轻敛。佳期堪恨再难寻，绿芜满院柳成阴。负春心，
触帘风送景阳钟，鸳被绣花重，晓帏初卷冷烟浓。翠
匀粉黛好仪容，思娇慵，起来无语理朝妆，宝匣镜
凝光，绿荷相倚满池塘，露清枕簟藕花香，恨悠扬。
翠屏闲掩垂珠箔，丝雨笼池阁。露黏红藕咽清香，谢
娘娇极不成狂，罢朝妆小金㶉𫛶沈烟细，腻枕堆
云髻。浅眉微敛注檀轻，旧欢时有梦魂惊，《悔多情》，
碧梧桐，映纱窗晚，花谢莺声懒。小屏屈曲掩青山，翠
帏香粉玉炉寒，两蛾攒，颠狂年少轻离别，辜负春
时节。画罗红袂有啼痕，魂消无语倚闺门，欲黄昏，
深闺春色劳思想，恨共春芜长。黄鹂娇啭泥芳妍，杏
枝如画倚轻烟。绣窗前。凭栏愁立双蛾细，柳影斜
摇砌。玉郎还是不还家，教人魂梦逐杨花，绕天涯，
少年艳质胜琼英，早晚别三清。莲冠稳篸钿篦横，飘
飘罗袖碧云轻。画难成，迟迟少转腰身袅，翠靥眉
心小。醮坛风急杏枝香，此时恨不驾鸾凰，访刘郎。